Tamién estió important o ferrocarril en o proceso d'a colonización d'Africa luego d'o Congreso de Berlín en 1885 que partió o continent entre as potencias europeas. Asinas, o Reino Unito principió un ferrocarril que preteneba que dende Echipto plegase dica Surafrica, trescruzando Africa de norte enta sur; o prochecto colonialista de Francia preteneba colonizar dende Senegal dica Chibuti, d'este enta ueste. Encara que Francia no construyó finalment dengún ferrocarril, sí que en construyó o Reino Unito, dende Echipto dica Sudán y dende Surafrica dica Rodesia (hue Zimbabue), encara que tamién fació un uso intensivo d'o tresporte maritimo dende a India dica Malta e Chibraltar a traviés d'a mar Roya e d'o canal de Suez.